|  |  |
| --- | --- |
| Enw’r Swyddog Sabothol: | Madison Hutchinson |
| Rôl Swyddog Sabothol: | IL Cymdeithasau a Gwirfoddoli |

**Adran 1: Adroddiad y Swyddog Sabothol**

*Mae'r adran hon i'w chwblhau gan y Swyddog Sabothol cyn y sesiwn atebolrwydd.*

|  |  |
| --- | --- |
| **Adroddiad Cyffredinol**  *(Wedi'i ysgrifennu gan y Swyddog Sabothol mae'r adroddiad hwn wedi'i anelu at roi cipolwg o’u gwaith/gweithgaredd ers y sesiwn atebolrwydd diwethaf neu ddechrau eu tymor yn y swydd)* | |
| Gorffennaf:  Drwy gydol mis Gorffennaf bûm i a'r swyddogion sabothol eraill yn dilyn rhaglen hyfforddi helaeth. Fe wnaethom gyfarfod â holl adrannau'r Undeb, dysgu am eu portffolios, a ffurfio perthnasoedd gwaith cadarnhaol. Cawsom hefyd ein cyflwyno i wahanol adrannau’r brifysgol a dysgom mwy am eu swyddogaethau. Fe wnaethom hefyd ddewis pa bwyllgorau Undeb a Phrifysgol y byddem yn eistedd arnynt trwy gydol y flwyddyn. Yn gynnar iawn mynychais fy Mhwyllgor Cenhadaeth Ddinesig cyntaf. Yn ystod yr hyfforddiant hwn roeddem yn ymgartrefu fel tîm ac yn dysgu llawer mwy am ein gilydd a’n harferion gwaith.  Gan weithio gydag adrannau prifysgol ym mis Gorffennaf, gwnes nifer o sgyrsiau i ddarpar fyfyrwyr rhyngwladol am ba gymdeithasau sydd gennym a sut y gallant lunio eu profiad prifysgol. Hefyd, cwblhaodd y tîm swyddogion hyfforddiant Iechyd a Diogelwch ar gyfer Uwch Weithredwyr a dechreuodd ein hyfforddiant ILM.  Yn fuan wedi i ni ddechrau yn ein rolau roedd wythnos raddio. Yn ystod yr wythnos raddio, ar wahân i fynychu fy ngraddio fy hun, bûm yn gweithio ar lawer o gynnwys cyfryngau cymdeithasol ar gyfer yr UM a siaradais â llawer o fyfyrwyr ar y campws. Ym mis Gorffennaf cefais hefyd gyfarfodydd â sawl busnes lleol ynglŷn â’r hyn y maent yn ei gynnig i gymdeithasau o ran nawdd a’u gwneud yn ymwybodol o’n prosesau.  Teithiais i fyny i Leeds i gynhadledd Arwain a Newid UCM gyda gweddill y tîm ar gyfer rhywfaint o hyfforddiant swyddogion. Cawsom hyfforddiant llywodraethu ac ymgyrchu ychwanegol ar ein taith. Unwaith yn ôl o Leeds fe ddechreuon ni fynychu cyfarfodydd cynllunio'r Glas.  Awst:  Ar ddechrau mis Awst, roeddem yn dal i gael ein cyflwyno i wahanol adrannau’r brifysgol. Mynychais fy Uwchgynhadledd Diogelwch Caerdydd gyntaf a chwrdd â Chynghorwyr Cathays i drafod ein perthynas am y flwyddyn. Dechreuais gyfarfod â llywyddion cymdeithasau a phenaethiaid cyfryngau myfyrwyr a mynychu fy Mhwyllgor Gwaith Swyddogion cyntaf o’r flwyddyn.  Ysgrifennais fy nghylchlythyr cyntaf a'i anfon at aelodau pwyllgorau. Dechreuais i a’r IL Chwaraeon ein cyfres o riliau awgrymiadau. Gwnes i gyfarfod â Chwaraeon Prifysgol Caerdydd i drafod y gorgyffwrdd rhwng Chwaraeon PC a'r Urdd o ran cofrestru timau GRG. Hefyd mynychais y Grŵp Gorchwyl a Gorffen ar Ymgysylltu â’r Heddlu.  Yn ystod mis Awst bûm yn gweithio ar fy mhwynt maniffesto am bontio system haenau. Cyfarfod â Llywyddion, rhannu cynnwys ar ddigwyddiadau cymdeithasol a gwneud fideo i fynd ar y wefan.  Medi:  Yn ystod mis Medi cynyddodd nifer y cyfarfodydd a gefais gyda'r Llywyddion yn sylweddol, gan gyfarfod â mwy na 8 mewn diwrnod ar adegau. Roedd y pwyllgorau y bûm ynddynt yn cynnwys CUSL, Uwchgynhadledd Diogelwch, SEP, PDI, Bwrdd Ymddiriedolwyr UMPC, Pwyllgor Gweithredol Swyddogion ac is-bwyllgor cynaliadwyedd amgylcheddol. Cwrdd â'n hadran lleoliadau i drafod pecynnau nawdd cymdeithasau. Mynychu diwrnod datblygu staff yr Undeb. Wedi gweithio ar ddatblygu ymgyrch Nosweithiau Diogel @ Caerdydd a oedd yn cynnwys diweddaru ein mesurau diogelwch ar wefan yr UM a rhannu cynnwys ar ddigwyddiadau cymdeithasol. Cynorthwyais gyda darparu hyfforddiant pwyllgor dros y bythefnos. Gwnes hefyd eistedd ar y panel cyfweld ar gyfer staff myfyrwyr yr adran weithgareddau.  Cynhaliais fore coffi cymdeithasau i alluogi rhwydweithio rhwng pwyllgorau, roedd hyn yn llwyddiannus iawn, a chefais lawer o adborth cadarnhaol. Dechreuais hefyd recriwtio ar gyfer fy mhwyllgor gweithredol.  Yn ystod pythefnos y Glas roeddwn i o gwmpas y Neuaddau Preswyl yn dosbarthu pecynnau croeso gan Undeb y Myfyrwyr ac yn cynorthwyo'r tîm Croeso. Roeddwn hefyd ar draws y campws yn cyflwyno Sgyrsiau Sefydlu i fyfyrwyr blwyddyn gyntaf. Yn ystod Ffeiriau'r Glas roeddwn yn cyfathrebu gyda phwyllgorau ac yn delio â sefyllfaoedd/materion lle bo angen. Roeddwn i hefyd yn recordio llawer o gynnwys cyfryngau cymdeithasol.  Hydref:  Ar ddechrau mis Hydref, cefais y cyfle i fynychu Partneriaeth Ymgysylltu Ddinesig De Cymru fel cynrychiolydd Undeb y Myfyrwyr. Roedd hwn yn ddigwyddiad cyffrous iawn a gynhaliwyd ar gampws Trefforest PDC. Yn anffodus, ar ôl hyn bu'n rhaid i mi gymryd 2 wythnos o absenoldeb salwch oherwydd roeddwn yn yr ysbyty.  Ar ôl dechrau teimlo'n llawer gwell dychwelais i'r gwaith gyda llawer o egni. Cyn gynted ag yr oeddwn yn ôl, cwblheais yr holl gynllunio ar gyfer wythnos binc. Hefyd, ail-lansiais y prosiect gwirfoddoli Clirio Caerdydd ac mae wedi bod yn llwyddiannus iawn ers hynny. Yn ystod fy wythnos gyntaf yn ôl fe wnes hefyd gynnal Fforwm Cymdeithasau 1 ar Gampws y Mynydd Bychan. Rhoddodd hyn gyfle i gymdeithasau weld beth roeddwn wedi bod yn ei wneud ac i roi adborth ar y Glas a hyfforddiant pwyllgorau.  Roedd y pwyllgorau a fynychais yn cynnwys Gweithgor Graddio, Grŵp Gwella Dyfodol Myfyrwyr Llwyddiannus a’r Grŵp Cynghori (Sgiliau Astudio Academaidd a Mentora Myfyrwyr). Roedd cyfarfodydd y Llywydd yn dal i fynd rhagddynt hefyd. Sefydlais y panel dethol ar gyfer fy mhwyllgorau gweithredol a chafodd bobl eu hethol ar gyfer y pwyllgorau gweithredol yn ystod etholiadau’r hydref. Dechreuais gynnal pwyllgorau gweithredol cymdeithasau a gwirfoddoli.  Hefyd, cynhaliodd Undeb y Myfyrwyr y Sgwrs Fawr gyda'r Is-Ganghellor newydd a fynychais, a siaradais â myfyrwyr am bynciau amrywiol.  Wythnos Binc:  Mis Hydref yw Mis Ymwybyddiaeth Canser y Fron, ac ymunodd Undeb Myfyrwyr Caerdydd yn yr ymdrech fyd-eang i godi ymwybyddiaeth. Roedd ein Hwythnos Binc yn ymroddedig i ledaenu'r gair am arwyddion a symptomau canser y fron, yn ogystal â phwysigrwydd hunan-archwiliad rheolaidd. Fe wnaethom annog cannoedd o fyfyrwyr i fod yn gyfrifol am eu hiechyd a gofyn am gymorth pan fod angen yn ystod wythnos 23ain i 29ain Hydref.  Trwy stondinau allgymorth, nosweithiau crefft, digwyddiadau gwych yn YOLO a hyd yn oed twrnamaint pêl-osgoi, fe wnaethom lwyddo i ymgysylltu â 789 ohonoch, gyda llawer wedi cofrestru ar gyfer gwasanaeth neges destun CoppaFeel i’ch atgoffa i wirio'ch bron. Nid yw'n rhy hwyr i gofrestru chwaith, dilynwch y wybodaeth ar dudalen Wythnos Binc.  Tachwedd:  Ym mis Tachwedd roedd y pwyllgorau y bûm ynddynt yn cynnwys grŵp partneriaeth PC a UMC, Pwyllgor Gweithredol y Swyddogion, Senedd y Myfyrwyr, Uwchgynhadledd Diogelwch Caerdydd, Senedd y Brifysgol, a chyfarfodydd Bwrdd Arbennig GUCC a UMPC.  Ym mis Tachwedd dechreuwyd cynllunio ar gyfer Arddangosfeydd y Gaeaf, wythnos cymdeithasu sobr ac ymgyrch Gofalu Gyda’r Gaeaf. O ran gwirfoddoli, bu Clirio Caerdydd yn rhedeg bob dydd Iau drwy gydol y mis a bûm yn gweithio gyda CAR i'w helpu i drefnu eu mannau casglu Banc Bwyd ar gyfer mis Rhagfyr. Gwnes i gyfarfod â’r Teenage Cancer Trust gan mai nhw yw ein helusen CAR ar gyfer y flwyddyn.  Ffarweliodd y tîm gweithgareddau â'n Pennaeth Adran Gynorthwyol, Rhys White, ac roeddwn ar y panel cyfweld ar gyfer y Pennaeth Adran Gynorthwyol newydd - cymdeithasau, gwirfoddoli, a'r cyfryngau. Penodwyd Ellen yn llwyddiannus a ddechreuodd yn ei rôl ddechrau mis Rhagfyr. Ar ddiwedd y mis, eisteddais ar y panel cyfweld ar gyfer cydlynydd Cymdeithasau a Gwirfoddoli i lenwi’r swydd wag a adawodd Ellen ar ôl ei dyrchafiad.  Trwy gydol mis Tachwedd gwnes i gyfarfod â chynrychiolwyr o'r Gymdeithas Islamaidd a'r Gymdeithas Iddewig i'w cynorthwyo i lunio cynnig CCB. Cyflwynwyd y cynnig 'Prifysgol Well a Mwy Cynhwysol' i'r CCB a phasiwyd yn llwyddiannus (gyda gwelliant).  Siaradais fel cynrychiolydd Undeb y Myfyrwyr yn Nigwyddiad Coffa’r Brifysgol.  Cynhaliwyd Wythnos Gymdeithasu Sobr rhwng dydd Llun 13eg Tachwedd a dydd Sul 19eg Tachwedd. Gwnaeth IL Chwaraeon, Georgia, a minnau gwneud llawer o waith i annog clybiau/cymdeithasau i gynnal digwyddiadau sobr yn ystod yr wythnos hon ac i rannu ein hadnoddau ar gyfryngau cymdeithasol. Trwy gydol yr wythnos fe wnaethom gynnal cwis wythnos gymdeithasu sobr, sesiwn pêl-osgoi a golff mini am ddim yn yr UM.  Trwy gydol mis Tachwedd bûm hefyd yn rhedeg grwpiau ffocws ar gyfer y gwahanol gategorïau o gymdeithasau. Roedd amrywiaeth o ran presenoldeb ar gyfer y grwpiau ffocws, ond cefais lawer o adborth gwerthfawr ar bethau fel y Glas, hyfforddiant pwyllgor, a’r gwaith rwyf wedi bod yn ei gwblhau.  Rhagfyr:  Hyd yn hyn ar gyfer mis Rhagfyr, lansiodd IL Chwaraeon a minnau ein hymgyrch Gofalu Gyda’r Gaeaf lle rydym yn cynnal digwyddiadau amrywiol i helpu myfyrwyr i fynd i'r afael â'u lles dros y gaeaf. Rydym wedi cynnal teithiau cerdded i’r Marchnadoedd Nadolig, Parc Bute, yr Amgueddfa, a gwnaethom gynnal digwyddiadau fel Paentio Baneri a’r Sesiynau Ymlacio. Fe wnaethom hefyd recordio podlediad ar fynd i'r afael â’ch lles dros y gaeaf.  Es i i Ornest y Meddygon a gwelais Caerdydd yn dod â'r darian adref, roedd yn ddiwrnod gwych, ac roeddwn yn gyswllt i'r clybiau.  Ddydd Llun 4ydd Rhagfyr cynhaliais Ŵyl y Gaeaf. Roedd hi’n noson anhygoel lle, trwy 35 o berfformiadau, roedd cymdeithasau’n gallu arddangos yr hyn roedden nhw wedi bod yn gweithio arno drwy gydol y tymor. Cafwyd llawer o hwyl gan bawb a fynychodd, ac rwyf wedi cael adborth cadarnhaol iawn am y noson.  Hyd yn hyn mis yma mae'r pwyllgorau yr wyf wedi eu mynychu yn cynnwys Uwchgynhadledd Diogelwch Caerdydd, Bwrdd Ymddiriedolwyr UMPC, cyfarfod Partneriaeth UMC, Grŵp Llywio Graddio, a Senedd y Myfyrwyr.  Rwyf wedi bod yn mynychu amryw o ddigwyddiadau cymdeithasau mis yma gan gynnwys y sioe arddangos Acapella a pherfformiad Cymdeithas Ddrama Gofal Iechyd o ‘If Walls Could Talk’. | |
| **Diweddariad Maniffesto**  *(Wedi’i ysgrifennu gan y Swyddog Sabothol mae’r adran hon wedi ei hanelu at olrhain eu cynnydd yn erbyn ymrwymiadau maniffesto a wnaed ganddynt yn ystod eu hetholiad swyddog llwyddiannus)* | |
| **Sicrhau trosglwyddiad llyfn i'r system haenau newydd ar gyfer pob pwyllgor trwy gyfarfodydd galw heibio rheolaidd a chyfarfodydd llywyddion bob tymor.** | Yn ystod yr haf anfonais sawl e-bost a rhannais wybodaeth ar gyfryngau cymdeithasol sawl gwaith am gyfleoedd i lywyddion cymdeithasau drefnu cyfarfod gyda mi i drafod y system haenau newydd. Cefais dros 100 o’r trafodaethau hyn gyda llywyddion. Dechreuais trwy siarad am hanfodion y system haenau a'r ffordd newydd o weithredu. Yna rhoddais gyfle iddynt ofyn unrhyw gwestiynau a allai fod ganddynt.  Yn ddiweddar, anfonais daflen Excel gyda'r system haenau arni er mwyn i bwyllgorau weithio drwyddi, dirprwyo gwahanol adrannau i wahanol aelodau'r pwyllgorau a medru olrhain eu cynnydd ar yr holl bwyntiau.  Gwnes hefyd greu fideo hirach am y system haenau sydd ar gael ar wefan yr UM.  Ym mis Ionawr a mis Chwefror bydd llywyddion eto’n trefnu cyfarfodydd gyda mi i drafod eu cynnydd am y flwyddyn a gofyn unrhyw gwestiynau sydd ganddynt.  Rwyf wedi bod â system archebu calendr agored ers dechrau fy amser yn y rôl lle mae unrhyw un wedi gallu archebu slot cyfarfod gyda mi. Mae hyn wedi gweithio'n dda iawn o ran fy hygyrchedd. |
| **Cefnogi pwyllgorau i ddatblygu cytundebau nawdd allweddol gyda busnesau lleol** | Rwyf wedi cyfarfod â nifer o fusnesau lleol ers i mi ddechrau fy nhymor ac rwyf wedi egluro’r broses o noddi cymdeithasau iddynt.  Hefyd yn fy nghyfarfodydd gyda llywyddion rwyf wedi rhoi cyngor i gymdeithasau ar sut i sicrhau nawdd. Fodd bynnag, oherwydd rheolau nad oeddwn yn ymwybodol ohonynt pan sefais yn yr etholiad, ni allaf baru cymdeithasau a busnesau lleol yn uniongyrchol.  Rwyf hefyd wedi gweithio gyda’n hadran lleoliadau ar yr hyn gall fod o ddiddordeb i gymdeithasau/clybiau. |
| **Cyflwyno hyfforddiant manwl i holl aelodau pwyllgorau, gan ganolbwyntio'n benodol ar les, ac agor yr hyfforddiant hwn i dimau GRG.** | Cynhadledd hyfforddi fanwl 2 wythnos yn cael ei chynnal yn ystod wythnos y Glas. Ers hynny rwyf wedi cwblhau adolygiad o'r hyfforddiant hwn ac mae gennyf rai awgrymiadau i'r adran ar sut i'w wneud yn fwy defnyddiol/hygyrch i bwyllgorau.  Agorais hyfforddiant lles i dimau GRG ar ddechrau mis Rhagfyr, ond roedd y nifer a fanteisiodd ar y rhaglen yn wael - yn edrych i gynnal y rhain ym mis Ionawr/dechrau Chwefror yn lle hynny. |
| **Gweithio'n agos ochr yn ochr â IL Ôl-raddedigion a IL Parc y Mynydd Bychan i wella profiad cyffredinol myfyrwyr o gymdeithasau yma yng Nghaerdydd** | Drwy gydol fy holl ymgyrchoedd rwyf wedi cynnal presenoldeb ar gampws Parc y Mynydd Bychan. Rwyf wedi annog cymdeithasau i ethol cynrychiolwyr Parc y Mynydd Bychan a chynnal digwyddiadau yno hefyd (rhan o’r system haenau). Cynhaliais fforwm cymdeithasau 1 yno ym mis Hydref. Hefyd, cynhaliais grŵp ffocws cymdeithasau Parc y Mynydd Bychan ym mis Tachwedd. A dwi'n gweithio gyda grwpiau amrywiol i geisio cynnal diwrnod hwyl yn nhymor yr haf.  Ar gyfer myfyrwyr Ôl-raddedig, rwyf wedi bod yn gweithio gyda Micaela i gael mwy o gymdeithasau i gael cynrychiolwyr Ôl-raddedig ar eu pwyllgorau ac i gael mwy o gynrychiolwyr Ôl-raddedig fel rhan o'n grwpiau Cyfryngau Myfyrwyr. |
| **Cynyddu hyrwyddo a chymryd rhan mewn rhaglenni gwirfoddoli a CAR (Codi a Rhoi)** | Rwyf wedi cyfarfod â’r grŵp CAR newydd sawl gwaith eleni ac wedi eu cefnogi ar sawl prosiect. Gan gynnwys y Rhoddion Banc Bwyd, taith Kilimanjaro, a Tashwedd a gododd dros 80,000. |
| **Parhau â'r Cwtch Diwylliant a’r Ŵyl Balchder anhygoel a chyflwyno digwyddiad Diwrnod Rhyngwladol y Menywod** | Bydd y rhain yn digwydd yn yr ail dymor ond mae cyfarfodydd cynllunio wedi cychwyn. |
| **Gweithio i sicrhau bod grantiau ar gael yn ehangach** | Cytunais i’r cynnydd yn ffioedd yr urdd ar ddechrau fy nhymor, wedi mewnbwn helaeth gan fyfyrwyr. Galluogodd hyn i ni gynyddu ein dyraniad grant. Gwnaeth llawer o grwpiau gais am arian grant felly ni allai pob grŵp dderbyn yr hyn y gofynnwyd amdano.  Bydd cyfle arall i grwpiau wneud cais am arian grant ym mis Ionawr. |
| **Diweddariad Polisi**  *(Wedi'i ysgrifennu gan y Swyddog Sabothol mae'r adran hon o’r adroddiad wedi'i anelu at olrhain eu cynnydd yn erbyn unrhyw bolisi perthnasol a basiwyd gan Senedd y Myfyrwyr neu CCB)* | |
| Gwreiddio Nodau Datblygu Cynaliadwy yn fframwaith gwaith Undeb Myfyrwyr Prifysgol Caerdydd  Undeb Myfyrwyr Prifysgol Caerdydd i Ymrwymo i Niwtraliaeth Garbon erbyn 2030  Camau er budd yr hinsawdd ac atebolrwydd: Gwneud Sero-Net yn Realiti   * Rwyf ar hyn o bryd yn cynnal adolygiad o gynnydd yr UM ar y polisi hwn. * Wedi cwrdd â'n cyn dirprwy PSG Ben cyn iddo adael - mae'r sgyrsiau hyn wedi'u gohirio tan y flwyddyn newydd   Polisi CCB 2023   * Wedi fy nirprwyo ymhlith y tîm sabothol – byddaf yn arwain ar Brifysgol Well a Mwy Cynhwysol | |

|  |  |
| --- | --- |
| Cadeirydd y Sesiwn Atebolrwydd: | Nodie Caple-Faye |
| Is-Gadeirydd y Sesiwn Atebolrwydd: | Eve Chamberlain |
| Aelodau Ychwanegol y Sesiwn Atebolrwydd: | Aby Anderson-Peled  Gulshanbanu Ansari  Chris Nickels  Joe Reeves |
| Dyddiad y Sesiwn Atebolrwydd: | 13/12/2023 |

**Adran 2: Sesiwn Atebolrwydd:**

*Mae'r adran hon i'w chwblhau gan aelodau'r sesiwn atebolrwydd cyn siarad â'r Swyddog Sabothol. Dylid defnyddio'r adran hon i wedyn gynorthwyo trafodaeth gyda'r Swyddog Sabothol ac ychwanegu gwybodaeth lle bo'n berthnasol.*

|  |  |
| --- | --- |
| **Meysydd sy'n Gweithio'n Dda**  *(Wedi'i ysgrifennu gan aelodau'r sesiwn atebolrwydd dylai'r adran hon fanylu ar feysydd y mae'r aelodau'n meddwl sy'n gweithio'n dda a'r hyn y maen nhw'n credu y dylai'r Swyddog Sabothol barhau i'w wneud)*  *Nodyn i aelodau’r sesiwn atebolrwydd: Peidiwch ag anghofio gofyn i'r Swyddog Sabothol beth sy'n gweithio'n dda.* | |
| * Perthynas dda gyda IL Chwaraeon – cydweithrediad da rhwng y ddwy adran * Ymgyrchoedd yn rhedeg yn dda – Wythnos Binc yn fawr iawn – presenoldeb da * Cyflawnwyd y rhan fwyaf o bwyntiau maniffesto lle bo modd * Wedi ymdopi'n dda ag unrhyw heriau * Agored iawn ac yn hawdd mynd iddi - bydd bob amser yn gwrando ar syniadau * Tryloyw * Hyd yn oed pan yn brysur, bob amser yn rhoi cyfleoedd i bobl rhoi adborth * Llawer o gyfarfodydd gyda llywyddion cymdeithasau * Bob amser yn gefnogol e.e. gwylio’r tîm Pêl-droed Americanaidd yn chwarae ym Mirmingham y tu allan i oriau gwaith * Pwynt maniffesto – cytundebau noddi pwyllgorau – llawer o wybodaeth yn y cyfarfod ar ddechrau’r flwyddyn * Hyfryd ei gweld mewn sioeau arddangos a pherfformiadau – cefnogaeth wych – wedi dod i weld panto | |
| **Meysydd i’w gwella**  *(Wedi'i ysgrifennu gan aelodau'r sesiwn atebolrwydd dylai'r adran hon fanylu ar feysydd y mae'r aelodau'n meddwl gall fuddio o ffocws ychwanegol).*  *Nodyn i aelodau’r sesiwn atebolrwydd: Peidiwch ag anghofio gofyn am farn y Swyddog Sabothol ar yr hyn y gellir ei wella.* | |
| * Byddai’n braf gweld ychydig mwy yn cael ei wneud ar wirfoddoli – gweithio mwy gyda grwpiau sydd eisoes yn bodoli. Angen mwy o gyfarfodydd Pwyllgor Gwaith Gwirfoddoli – mwy o ryngweithio gyda'r ochr honno o'r UM * Mae angen gwella hyfforddiant lles * Angen gwneud mwy dros fyfyrwyr rhyngwladol – eu helpu i gysylltu â chymdeithasau – gwell hysbysebu – teimlo nad oes cysylltiad â chymdeithasau – gweithio gyda Nathan – nid oedd myfyrwyr rhyngwladol yn ymwybodol o Ffair y Glas   Nodyn gan Madison   * Ar ymwybyddiaeth myfyrwyr rhyngwladol o Ffair y Glas – ar hyn o bryd yn rhan o gyfarfodydd adborth y Glas – bydd yn trosglwyddo hynny ymlaen | |
| **Cwestiynau Sesiwn Atebolrwydd**  *(Wedi'i hysgrifennu gan aelodau'r sesiwn atebolrwydd, dylai'r adran hon amlinellu'r cwestiynau allweddol sydd gan y sesiwn ar gyfer y Swyddog Sabothol, yna dylid darparu nodiadau o'r atebion yn y blwch nesaf).* | |
| **C1.** Beth ydych chi'n meddwl y gallech chi wneud mwy o ran rhyngweithio â’r ochr wirfoddoli o bethau? | **A1.**   * Wedi cael anawsterau * Wedi cael un cyfarfod pwyllgor gweithredol gwirfoddoli, un person ddaeth. * Wedi dod i mewn yn optimistaidd - wedi dysgu'n gyflym fod prosiectau gwirfoddoli yn llawer anoddach i gael arweinwyr ar eu cyfer a'u sefydlu * Mae rhai grwpiau wedi cael anawsterau amrywiol * Ail-lansio Clirio Caerdydd – mynd yn dda iawn – mynychodd yr Is-Ganghellor * Estynnom allan at fusnesau lleol i geisio ail-sefydlu cynlluniau cerdded * Mae prosiectau gwirfoddoli sydd wedi ceisio ail-lansio ers cyfnod Covid wedi cael anawsterau e.e. nid yw ysbytai eisiau gadael pobl i mewn oherwydd risgiau * Wedi gweithio gyda MarComms – gofynnwyd am fideo gwirfoddoli newydd * Eisiau clywed os oes gan unrhyw un syniadau am brosiectau gwirfoddoli * Bydd yn ceisio cyfarfod â phwyllgor gweithredol gwirfoddoli yn fwy aml dymor nesaf - mae argaeledd pobl yn ei gwneud hi'n anodd |
| **C2.** Sut ydych chi'n teimlo y gallwch chi gysylltu orau â myfyrwyr rhyngwladol a gwneud iddyn nhw deimlo'n fwy cysylltiedig â digwyddiadau cymdeithasau/UM? | **A2.**   * Ymgysylltiad myfyrwyr rhyngwladol yn well eleni – llawer o ddigwyddiadau a fynychwyd yn bennaf gan fyfyrwyr rhyngwladol e.e. Wythnos Binc, Gofalu Gyda’r Gaeaf * Cyfarfod gyda Nathan wedi'i drefnu - wedi’i gwthio yn ôl i'r tymor nesaf * Cymdeithasau a grwpiau rhyngwladol amrywiol - Cwtch Diwylliant, ac ymestyn i gyfnod hirach - ymgyrch wythnos * Wedi'i gysylltu i raddau â'r cynnig CCB - gweithio gyda myfyrwyr rhyngwladol i roi hynny at ei gilydd. Cytuno'n bendant bod angen gwneud mwy |
| **C3.** Parhau â Cwtch Diwylliant a’r Ŵyl Balchder, cyflwyno digwyddiad Diwrnod Rhyngwladol y Menywod – beth yw eich cynlluniau? Beth sy’n digwydd mewn cyfarfodydd? Sut ydych chi’n gweld y digwyddiadau hynny wrth symud ymlaen?  A yw Swyddogion LHDTC+ rhan-amser wedi bod yn rhan? | **A3.** Dyddiadau a drefnwyd: Balchder – Chwefror, Cwtch Diwylliant a DRhM – Mawrth. Bydd gohebiaeth ar gyfer mis Chwefror yn mynd allan ym mis Ionawr. Noddwr posibl ar gyfer Cwtch Diwylliant – yn y camau cynnar iawn  Cyfarfod ag AJ a Matilda – hapus gyda dyddiad – cytuno ar wahanol bethau yr hoffem ganolbwyntio arnynt – mwy o elfennau hanes eleni. Ffocws ar feddygaeth – ymgysylltu â grwpiau myfyrwyr Parc y Mynydd Bychan |
| **C4.** Unrhyw feysydd hoffech chi eich hun eu gwella? | **A4.** Angen gweithio ar gydbwysedd bywyd a gwaith – angen dechrau dweud na wrth bethau er mwyn gallu dechrau gweithio ar bethau eraill e.e. prosiectau gwirfoddoli. Blocio mwy o amser yn yr wythnos i weithio ar bethau sydd angen eu gwneud. Mwy o wirfoddoli  Nodyn gan y Pwyllgor Gweithredol  Hapus i helpu mewn unrhyw ffordd bosibl |

|  |  |
| --- | --- |
| **A yw'r sesiwn atebolrwydd yn dymuno ystyried unrhyw rai o'r hysbysiadau canlynol?**  *Os Ydy, rhowch fanylion y rhesymau dros y cynnig neu hysbysiad yn y blwch a ddarperir.* | |
| **Cynnig o Gerydd**  *Bydd Cynigion o Gerydd yn cael eu hystyried pan fydd y pwyllgor yn credu bod y swyddog etholedig wedi cyflawni trosedd ddifrifol yn erbyn eu swydd neu eu cyfrifoldebau democrataidd fel yr amlinellir yn atodiadau’r is-ddeddfau. Sylwer: Pan fydd Cynigion o Gerydd yn cael eu hystyried, bydd y swyddog etholedig yn cael o leiaf 48 awr o rybudd er mwyn gallu darparu ymateb teg a chywir i'r rhesymau dros y cerydd.* | Ie / Na |
| **Hysbysiad o Angen Gwella**  *Ystyrir Hysbysiadau o Angen Gwella pan fo'r pwyllgor yn anfodlon â gwaith neu ymddygiad swyddog etholedig mewn perthynas â'u rôl, cyfrifoldebau ac ymrwymiadau maniffesto. Sylwer: Pan ystyrir Hysbysiadau o Angen Gwella, bydd y swyddog etholedig yn cael o leiaf 48 awr o rybudd er mwyn gallu darparu ymateb teg a chywir i'r rhesymau dros y rhybudd.* | Ie / Na |
| **Hysbysiad o Fodlonrwydd**  *Bydd Hysbysiadau o Fodlonrwydd yn cael eu hystyried pan fydd y pwyllgor yn dymuno cydnabod swyddog etholedig yn ffurfiol am waith rhagorol mewn perthynas â'u rôl, cyfrifoldebau ac ymrwymiadau maniffesto. Sylwer: Nid oes angen rhybudd ymlaen llaw ar gyfer Hysbysiad o Fodlonrwydd.* | Ie / Na    Wedi gwneud gwaith gwych gyda thasgau hyd yn hyn  Wedi bod yn weithgar iawn |

**Adran 3: Deilliannau’r Sesiwn Atebolrwydd**

*Mae’r adran hon i’w chwblhau gan aelodau’r sesiwn atebolrwydd yn dilyn eu cyfarfod.*

|  |  |
| --- | --- |
| A yw'r sesiwn yn fodlon gyda'r drafodaeth a gafwyd gyda'r Swyddog Sabothol? | Ydy / Nac ydy |
| Os mai **nac ydy** yw'r ateb i'r cwestiwn uchod, rhowch fanylion ychwanegol isod. | |
|  | |
| A oes unrhyw beth y mae'r sesiwn am wneud Senedd y Myfyrwyr yn ymwybodol ohono o ganlyniad i'r cyfarfod? | Oes / Nac oes |
| Os mai **'oes'** yw'r ateb i'r cwestiwn uchod, rhowch fanylion ychwanegol isod. | |
|  | |

|  |  |
| --- | --- |
| **Ar ôl ystyried, a wnaeth y sesiwn atebolrwydd gymhwyso unrhyw un o’r cynigion neu hysbysiadau canlynol?**  *Os wnaeth, rhowch fanylion y rhesymau dros y cynnig neu hysbysiad yn y blwch a ddarperir.* | |
| **Cynnig o Gerydd**  *Bydd Cynigion o Gerydd yn cael eu hystyried pan fydd y pwyllgor yn credu bod y swyddog etholedig wedi cyflawni trosedd ddifrifol yn erbyn eu swydd neu eu cyfrifoldebau democrataidd fel yr amlinellir yn atodiadau’r is-ddeddfau.* | Ie / Na |
| **Hysbysiad o Angen Gwella**  *Ystyrir Hysbysiadau o Angen Gwella pan fo'r pwyllgor yn anfodlon â gwaith neu ymddygiad swyddogion etholedig mewn perthynas â'u rôl, cyfrifoldebau ac ymrwymiadau maniffesto.* | Ie / Na |
| **Hysbysiad o Fodlonrwydd**  *Bydd Hysbysiadau o Fodlonrwydd yn cael eu hystyried pan fydd y pwyllgor yn dymuno cydnabod swyddog etholedig yn ffurfiol am waith rhagorol mewn perthynas â'u rôl, cyfrifoldebau ac ymrwymiadau maniffesto.* | Ie / Na |